**ELŐTERJESZTÉS**

**Szombathely Megyei Jogú Város Közgyűlésének 2024. november 28-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Eltérő üzleti évet alkalmazó gazdasági társaságok 2023/2024. évi éves beszámolójának elfogadása**

A Szombathelyi Sportközpont és Sportiskola Nonprofit Kft., valamint a FALCO KC Szombathely Sportszolgáltató Kft. – a Közgyűlés 156/2018. (VI.25.), valamint 157/2018. (VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ában meghatározottak alapján a naptári évtől eltérően július 1-től június 30-ig terjedő időszak. Emiatt a 2023. július 1. – 2024. június 30. közötti időszakra vonatkozóan a társaságok a számvitelről szóló 2000. évi C. törvény 153. és 154. §-ában foglalt, az éves beszámolókra vonatkozó letétbe helyezési és közzétételi kötelezettségüknek az adott üzleti év mérlegforduló napját követő ötödik hónap utolsó napjáig, azaz 2024. november 30-ig kötelesek eleget tenni.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont al) alpont értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja korlátolt felelősségű társaság esetében, úgy a számviteli törvény szerinti beszámoló elfogadásáról a Közgyűlés jogosult dönteni.

**1./ Szombathelyi Sportközpont és Sportiskola Nonprofit Kft. (1. sz. melléklet)**

A társaság egyik fő feladata az Önkormányzat tulajdonában lévő sportlétesítmények üzemeltetése, működtetése, karbantartása és lehetőségeihez mérten fejlesztése. Három fő kategóriába sorolható a feladatainak köre: sportlétesítményekkel kapcsolatos, sportszakmai jellegű, illetve sportiskolai feladatok. A Kft. önkormányzati támogatásból és saját bevételeiből fedezte kiadásait. A Szombathelyi Sportközpont és Sportiskola Nonprofit Kft. a 2023/2024. üzleti évi működéséhez Szombathely Megyei Jogú Város Önkormányzatától 423.420 eFt támogatást kapott.

A Kft. a 2023/2024. évi üzleti éve során összesen 891.317 eFt bevételt számolt el. A közhasznú tevékenység bevétele 760.363 eFt, a vállalkozási tevékenység bevétele 130.954 eFt volt.

A társaság a 2023/2024. évi üzleti évben 826.651 eFt ráfordítást számolt el, mely 703.881 eFt közhasznú tevékenység ráfordításaiból, és 122.770 eFt vállalkozási tevékenység ráfordításaiból tevődött össze. A Kft. 350.031 eFt személyi jellegű ráfordítást számolt el, mely a bérköltség, személyi jellegű egyéb kifizetések, bérjárulék összességét mutatja.

Összességében a társaság 2023/2024. évi üzleti évre vonatkozóan 1.356.754 eFt mérlegfőösszeggel, és 64.175 eFt (56.482 eFt közhasznú, 7.693 eFt vállalkozási eredmény összege) adózott eredménnyel zárt. Az előző évi adózott eredménye 38.501 eFt volt.

A felügyelőbizottság a 4/2024. (11.07.) FEB határozatában a társaság 2023/2024. évi beszámolóját elfogadta.

**2./ FALCO KC Szombathely Sportszolgáltató Kft. (2. sz. melléklet)**

A társaság a 2023/2024. évi üzleti évet 882.121 eFt bevétellel zárta, mely 200.254 eFt értékesítés nettó árbevétel, és 681.867 eFt egyéb bevétel összegéből tevődött össze. Az Önkormányzattól kapott támogatás mértéke 482.000 eFt volt.

A Kft. 895.045 eFt ráfordítást realizált a tárgyi üzletévében, mely az alábbi tételekből áll:

 491.184 eFt anyagjellegű

 384.369 eFt személyi jellegű

 14.961 eFt értékcsökkenési leírás

 4.531 eFt egyéb

Összességében a társaság 2023/2024. évi üzleti évre vonatkozóan 244.630 eFt mérlegfőösszeggel, és -15.430 eFt adózott eredménnyel zárt. Az előző évi adózott eredménye 18.881 eFt volt. A veszteség rendezése tulajdonosi beavatkozást nem igényel, javaslom annak az eredménytartalék terhére történő elszámolását.

A felügyelőbizottság az 1/2024. (XI. 11.) számú FEB határozatában a társaság 2023/2024. évi beszámolóját elfogadta.

**II. Szombathelyi Sportközpont és Sportiskola Nonprofit Kft. 2024/2025. évi üzleti tervének elfogadása (3. sz. melléklet)**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont am) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja korlátolt felelősségű társaság esetében, úgy az üzleti terv elfogadásáról a Közgyűlés jogosult dönteni.

A Szombathelyi Sportközpont és Sportiskola Nonprofit Kft. 2010. január 1-én alakult meg. Fő feladata az önkormányzat tulajdonában lévő sportlétesítmények üzemeltetése, működtetése, karbantartása és lehetőséghez mérten fejlesztése. A Kft. kiemelt támogatott területként határozza meg az ifjúsági- és szabadidősportot, valamint az utánpótlás nevelését. A sportfejlesztés önkormányzati támogatásból, és dotációból oldható meg. Szombathely kiemelten támogatott sportszervezetei mellett színvonalas és népszerű rendezvények szervezésével is foglalkozik a társaság. A Sportiskola célja a sportingatlanok gazdaságos működtetése, állagának megóvása és fejlesztése. A sportlétesítmények vonatkozásában felmerülő megoldandó karbantartási, fejlesztési feladatokat az előterjesztés 3. számú mellékletében található üzleti tervben részletezi a társaság. A Sportiskola célja, hogy a tanítványok sikeresen sajátítsák el a sportági mozgáskultúra alapjait, megtanulják a koruknak megfelelő mozgásanyagot, fizikai és mentális képességeik fejlődjenek, hogy felkészülten kerüljenek Szombathely város egyesületeihez. A sportiskola létszáma 2024. októberi adat alapján 555 fő, emellett 60 gyermek vesz részt a társaság által szervezett úszótanfolyamokon.

A Kft. 2024/2025. üzleti évben 5.528 eFt összegű eredménnyel számol.

A társaság a 2024/2025. üzleti évre vonatkozóan az önkormányzati támogatási összegeket az alábbi táblázat szerint tervezte, amely a 2024. évi elfogadott költségvetési rendelettel összhangban van.

|  |  |  |  |
| --- | --- | --- | --- |
| **Megnevezés** | **2024. II. félév** | **2025. I. félév** | **ÖSSZESEN** |
| Feladatellátási támogatás alap | 158.500.000,- Ft | 158.500.000,- Ft | 317.000.000,- Ft |
| Óvodai úszásoktatás támogatása | 12.000.000,- Ft | 12.000.000,- Ft | 24.000.000,- Ft |
| Diáksport | 7.624.072,- Ft | 11.000.000,- Ft | 18.624.072,- Ft |
| Szabadidősport | 3.981.509,- Ft | 6.000.000,- Ft | 9.981.509,- Ft |
| Nemzetközi Diákjátékok | 0 | 5.000.000,- Ft | 5.000.000,- Ft |
| SZMJV nyári tábor | - | 2.643.228,- Ft | 2.643.228,- Ft |
| Sportkarácsony | 3.500.000,- Ft | 0 | 3.500.000,- Ft |
| **ÖSSZESEN** | **185.605.581,- Ft** | **195.143.228,- Ft** | **380.748.809,- Ft** |

A társaság felügyelőbizottsága az üzleti tervet az 5/2024. (11.07.) FEB határozatában elfogadta.

**III. Szombathelyi Parkfenntartási Kft. 2024. évi üzleti tervének módosítása (4. sz. melléklet)**

Az JustNature program keretében a Dési Huber István Általános Iskola udvarának átalakítására és a Hunyadi János út 8625 és 8620/7 hrsz.-ú területen park kialakítására az Önkormányzat a Szombathelyi Parkfenntartási Kft.-val kötött vállalkozási szerződést. A szerződés nagyságrendje a 2024. évi üzleti terv módosítását tette szükségessé.

Az árbevétel kiegészül a JustNature projekt keretében felmerült kivitelezési munkák szerződéses összegével, ami 78.528 eFt-tal növeli a tervezett éves árbevételt. Illetve változás jelentkezett a harmadik fél részére végzett munkából befolyt bevételi sornál is. Ez 3.827 eFt-tal csökken, 10.000 eFt összegben jelentkezik a 2024. évi tervezett árbevételben.

Továbbá elkerülhetetlenné vált a Paragvári utcai telephelyen található öltöző, és annak vizesblokkjának felújítása, erre a társaság 5 millió forintos összeggel kalkulált.

A Kft. eredménykimutatása a fentiekkel összefüggésben változik, ez részletesen áttekinthető az előterjesztés 4. számú mellékletét képező módosított üzleti tervi dokumentációban.

Fentiek alapján a társaság 2024. évi üzleti terve -18.099 eFt eredményt mutat.

A felügyelőbizottság határozata a Közgyűlésen kerül ismertetésre.

**IV. Vas Megyei Temetkezési Kft. Alapító Okirat módosítása**

A Vas Megyei Temetkezési Kft. tevékenysége a kőszegi telephelyén megszűnt, viszont Őriszentpéteren rendelkezik telephellyel. Ezen módosítások szükségessé teszik a társaság alapító okiratának módosítását.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont aj) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja korlátolt felelősségű társaság esetében, úgy a társasági szerződés módosításáról a Közgyűlés jogosult dönteni.

**V. Szombathelyi Sportközpont és Sportiskola Nonprofit Kft. Alapító Okirat módosítása**

A Szombathelyi Sportközpont és Sportiskola Nonprofit Kft. tevékenységet már nem folytat az alábbi címek alatt, ez szükségessé teszi a társaság alapító okiratának módosítását:

9700 Szombathely, Dózsa György utca 13.

 9700 Szombathely, Kolozsvár utca 27.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont aj) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja korlátolt felelősségű társaság esetében, úgy a társasági szerződés módosításáról a Közgyűlés jogosult dönteni.

**VI. Javaslat a SZOVA Nonprofit Zrt.-t érintő döntés meghozatalára**

Szombathely Megyei Jogú Város Közgyűlése a 238/2024. (X.10.) Kgy. számú határozat 7. pontjában egyetértett azzal, hogy Szombathely Megyei Jogú Város Polgármesteri Hivatala a Szombathely, Kossuth Lajos u. 11. szám alatti ingatlant a Közterület-felügyelet (Városrendészet) elhelyezése érdekében bérbe vegye a SZOVA Nonprofit Zrt.-től, és a bérleti szerződés 2024. november 1. napjától kerüljön megkötésre a Közterület-felügyelet zökkenőmentes átköltözéséhez szükséges munkák elvégzésére tekintettel. Az átköltözéshez szükséges munkák megkezdése a bérleti szerződés november 1. napjával történő megkötését nem indokolta, ezért javaslom, a határozat akként kerüljön módosításra, hogy a bérleti szerződés 2024. december 1. napjától kerüljön megkötésre.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2024. november 20.**

 **/: Dr. Nemény András :/**

**I.**

**Határozati javaslat**

**……/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2023/2024-es üzleti évre vonatkozó beszámolóját

1.356.754 eFt mérlegfőösszeggel

 64.175 eFt adózott eredménnyel elfogadja.

2./ A Közgyűlés az adózott eredményt az eredménytartalékba helyezi.

3./ A Közgyűlés a Szombathelyi Sportközpont és Sportiskola Nonprofit Kft. által elkészített 2023/2024-es üzleti évre vonatkozó közhasznúsági mellékletet jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a társaság ügyvezetője)

**Határidő:** azonnal

**II.**

**Határozati javaslat**

**……/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a FALCO KC Szombathely Sportszolgáltató Kft.-nek a számvitelről szóló 2000. évi C. törvény 4. § (1) bekezdése alapján elkészített 2023/2024-es üzleti évre vonatkozó beszámolóját

 244.630 eFt mérlegfőösszeggel

 -15.430 eFt adózott eredménnyel elfogadja.

2./ A Közgyűlés úgy határoz, hogy a 2023/2024. évi veszteség a társaság eredménytartalékának terhére kerüljön elszámolásra.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Gráczer György, a társaság ügyvezetője)

**Határidő:** azonnal

**III.**

**Határozati javaslat**

**……/2024. (XI. 28.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Sportközpont és Sportiskola Nonprofit Kft. 2024/2025. üzleti évre vonatkozó üzleti tervét – az előterjesztés 3. számú mellékletével megegyező tartalommal - 380.748.809,- Ft önkormányzati működési támogatással, 5.528 eFt tervezett adózott eredménnyel jóváhagyja.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Stéger Gábor, a Közgazdasági és Adó Osztály vezetője

 Vinczéné dr. Menyhárt Mária, az Egészségügyi és Közszolgálati Osztály vezetője

 Kovács Cecília, a társaság ügyvezetője)

**Határidő:** azonnal

**IV.**

**Határozati javaslat**

**……/2024. (XI. 28.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Parkfenntartási Kft. 2024. évi üzleti tervének módosítását – az előterjesztés 4. számú mellékletével megegyező tartalommal – jóváhagyja.

Felelős: Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője Stéger Gábor, a Közgazdasági és Adó Osztály vezetője

 Izer Gábor Nándor, a társaság ügyvezetője)

**Határidő:** azonnal

**V.**

**Határozati javaslat**

**……/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Vas Megyei Temetkezési Kft. Alapító Okiratának 3.2 pontját az alábbiak szerint módosítja:

 „ 3.2 A Társaság fióktelepei:

 9735 Csepreg, Dózsa utca 37.

 9900 Körmend, Széchenyi utca 3.

 ***9941 Őriszentpéter, Kovácsszer 1.”***

2./ A Közgyűlés felhatalmazza a polgármestert, hogy az alapító okirat módosítását aláírja.

Felelős: Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Szabó Erika, a társaság ügyvezetője)

**Határidő:** azonnal

**VI.**

**Határozati javaslat**

**……/2024. (XI. 28.) Kgy. sz. határozat**

1./ Szombathely Megyei Jogú Város Közgyűlése a Szombathelyi Sportközpont és Sportiskola Nonprofit Kft. Alapító Okiratának 1.2.1. pontját az alábbiak szerint módosítja:

„ 1.2.1. Telephelyei:

9700 Szombathely, Markusovszky u. 6.

9700 Szombathely, Dolgozók útja 3758/2 helyrajzi szám (Dolgozók úti Sportliget)

9700 Szombathely, Fő tér 14. (VAOSZ tekepálya)

9700 Szombathely, Homok u. 9. (Homok úti lőtér)

9700 Szombathely, Orgona u. 16. (Oladi futóvadlőtér)

9700 Szombathely, Farkas Károly utca 81. A. ép.”

2./ A Közgyűlés felhatalmazza a polgármestert, hogy az alapító okirat módosítását aláírja.

Felelős: Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Kovács Cecília, a társaság ügyvezetője)

**Határidő:** azonnal

**VII.**

**Határozati javaslat**

**……/2024. (XI. 28.) Kgy. sz. határozat**

Szombathely Megyei Jogú Város Közgyűlése a 238/2024. (X.10.) Kgy. számú határozat 7. pontját akként módosítja, hogy Szombathely Megyei Jogú Város Polgármesteri Hivatala és a SZOVA Nonprofit Zrt. között, a Szombathely, Kossuth Lajos u. 1. szám alatti ingatlanra vonatkozó bérleti szerződés 2024. december 1. napjától kerüljön megkötésre.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Lajos Tibor, a Gondnoksági Iroda vezetője

Stéger Gábor, a Közgazdasági és Adó Osztály vezetője

Kovács Cecília, a SZOVA NZrt. vezérigazgatója)

**Határidő:** azonnal